‏יום חמישי י"א אב תשע"ד

 ‏07 אוגוסט 2014

**פרוטוקול ישיבת מועצת המוזאונים מס' 13/2014**

ישיבת מועצת המוזאונים מס' 13 התקיימה ביום רביעי י' באב תשע"ד 6 באוגוסט 2014 במוזאון גן המדע ברחובות.

לפני הישיבה התקיים סיור מרתק בתערוכה הזמנית "המוח" בהדרכת מנהלת המוזאון ד"ר רויטל דובדבני.

**נכחו חברי מועצה**: יו"ר – ד"ר שמשון שושני, מר שמעון אלקבץ, גב' איריס ביטון, גב' אורה בריל, מר גרשון גורביץ, מר ראובן כהן, גב' ליליאן ללום, גב' עדנה מושנזון, גב' ציפי קונדה, גב' אראלה קינן, ד"ר אורית שמיר,

מר עמרי שלמון

**משקיפה**: גב' דורית ווליניץ – יו"ר איקו"ם ישראל

**נציגת הלשכה המשפטית**: עו"ד מיטל שרעבי

**נציגות המחלקה למוזאונים**: גב' מריה יריב, גב' נועה כהן, גב' שלומית נמליך, גב' עידית עמיחי

**מוזמנת:** גב' שלומית שטיינברג אוצרת בכירה לאמנות אירופה, מוזאון ישראל

**התנצלו**: גב' דימה אגבאריה-עפיפי, ד"ר רות דורות, מר עזרא חכם, ד"ר מוטי זקן, מר משה כהן, אדר' עופר מנור, עו"ד תהילה פרץ, גב' אורלי צפדיה, גב' רחלה שיפר.

* גב' עידית עמיחי הודיעה על יציאתה לחל"ת למשך שנה החל מאמצע חודש אוגוסט ואת מקומה תמלא גב' מריה יריב העובדת מזה 13 שנה במינהל התרבות, רובן כתקציבאית בכירה במחלקה למחול ולאחרונה כאחראית על הפסטיבלים ותקנות רוחביות נוספות בהן תומך מינהל התרבות. לאחרונה שבה מריה משנת חל"ת.
* **1. פרוטוקול ישיבת מועצת המוזאונים 12/2014** אשרהתקיימה ביום ראשון כ"ז בניסן תשע"ד, 27 במרץ 2014,
* במוזאון הרצליה לאמנות עכשווית. **הפרוטוקול מאושר**
* **2. השבת נכסי אמנות גזולה –** עידית עמיחי מציגה רקע היסטורי לנושא. **הרקע והמצגת שהוצגה במהלך**
* **הסקירה מצורפים כנספח מספר 1.**

**3. סקירה אודות מדיניות מוזאון ישראל בנושא ההשבה.** מציגה שלומית שטיינברג

* בראשית שנות ה-50 הגיעו למוזאון ישראל יצירות אמנות ופריטי יודאיקה ממרכזי ירס"ו וממוזאון יהודי בברלין שנסגר מיד לאחר ליל הבדולח. בין השנים 1955 – 1965 התבצעה השבה של פריטים בודדים לניצולים שפנו, אך לא היה לכך פרסום בסגנון ימינו.
* במהלך השנים שלאחר מכן, באין דורשים הנושא נשכח. היצירות - בעיקר ציורי פורטרטים באיכות לא גבוהה, ציורי נוף ודומם ומעט נצרות מאוחסנים, שמורים ומסודרים במחסני המחלקות לאמנות אירופה, אמנות מודרנית ועבודות על נייר. היצירות הטובות (שילה, שאגאל, סיסלי, אופנהיים) תלויות בתצוגות הקבע.
* השינוי במגמה החל בשנת 2006 בעקבות השבת רישום של דגה, 3 זכוכיות מעוטרות בזהב מן המאה ה-3 לספירה והקמת אתר ירס"ו, כחלק מאתר המוזאון המקוון.
* מוזאון ישראל קיים תערוכה ב-2008 שחשפה יצירות רבות לציבור והביאה לגילוים של יורשים בודדים.
* כשמתגלה יורש קיימת אפשרות שהוא ישאיל את היצירה למוזאון לתקופה ארוכה, או שיימצא תורם שיקנה את היצירה מהיורש בעבור המוזאון או שהיורש יקבל אותה לידיו ויעשה בה כרצונו.
* הבעיה מתעוררת כאשר מתגלים יורשים אחדים ונשאלת השאלה מי מהם זכאי לרשת את היצירה.
* מוזאון ישראל עושה כל שביכולתו כדי לשפר את האתר ברשת ואף צילם מחדש את כל היצירות.
* המוזאון נוקט מדיניות של החזרה ליורשים, אך מלאכת האימות היא לעיתים מסובכת וארוכה.
* אסור שתהיה התיישנות על השבת אמנות גזולה.
* הופקו מספר סרטים העוסקים בנושא ("היהודי עם מעיל הפרווה", "האסתטיקה של הרוע", "אנשי המונומנטים" ועוד).
* **2ב.** **מינוי ועדת היגוי לנושא השבת נכסי אמנות גזולה**. שרת התרבות בממשלת גרמניה מינתה את ההיסטוריון
* ד"ר פטר מולר כנציג מקשר עם משרד התרבות בישראל לנושא חקר המוצאות. בסתיו הקרוב תגיע לארץ
* משלחת של מומחים גרמניים שתעבוד יחד עם נציגים מישראל בוועדת היגוי משותפת.
* להלן הצעות לחברי ועדת היגוי:
* גב' רות אפטר-גבריאל, לשעבר אוצרת במחלקה להדפסים ורישומים במוזאון ישראל
* גב' מרים אפפלדורף, לשעבר רשמת ראשית במוזאון ישראל
* גב' חיה בנג'מין, לשעבר אוצרת בכירה לתרבות ואמנות יהודית במוזאון ישראל
* ד"ר גליה בר אור, מנהלת ואוצרת בכירה במשכן לאמנות בעין חרוד
* גב' עידית עמיחי, מנהלת תחום מוזאונים ואמנות פלסטית, משרד התרבות והספורט
* ד"ר שמשון שושני, יו"ר מועצת המוזאונים
* גב' שלומית שטיינברג, אוצרת בכירה לאמנות אירופה, במוזאון ישראל
* ד"ר אבנר שלו, מנכ"ל יד ושם
* גב' יהודית שנדר, לשעבר סגנית מנהל ואוצרת בכירה, אגף המוזאונים ביד ושם
* גב' רות פלדמן, אוצרת לאמנות מודרנית במוזאון תל אביב לאמנות
* **מועצת המוזאונים מאשרת פה אחד את רשימת המועמדים לוועדת ההיגוי.**
* **3**. **המלצות ועדת ההכרה** שהתקיימה ביום א' באב תשע"ד 28.7.2014. **פרוטוקול הישיבה מצ"ב כנספח מס' 2**:
* **א**. החלטת ועדת ההכרה שלא להמליץ על מתן הכרה בשלב זה לטכנודע - גבעת אולגה כ"מוזאון מוכר" –
* **אושרה.**
* **ב**. בהתאם להמלצת ועדת ההכרה מונתה ועדה לבחינת קריטריונים להכרה במוזאוני המדע (נוספים או
* חדשים) ואלה חבריה:

**פרופ' חגית מסר ירון** , אוניברסיטת תל אביב, סגנית יו"ר המל"ג, כיהנה כחברת מועצת המוזאונים וחברת ועדות האיכות למוזאוני המדע

**פרופ' חנוך גוטפרוינד,** האוניברסיטה העברית, אחראי על  כל שיתופי הפעולה בין מרכז איינשטיין לבין מוזאונים בעולם, והיה שותף לפתוח תערוכות רבות;

 **פרופ' אודי דה שליט**, האוניברסיטה העברית, מסייע  בקידום החינוך למתימטיקה בוועדות של משרד החינוך

**ד"ר טל ברמן** – אוצר מוזאון המדעטק, חיפה

**אדר' מיה הלוי** – מנהלת ואוצרת ראשית, מוזאון בלומפילד למדע, ירושלים

**ד"ר משה רשפון** – לשעבר מנהל ואוצר מוזאון גן המדע, רחובות, כיום מפתח מוצגים בגן המדע

**גב' מיכל דייגי-מנדלס** – לשעבר אוצרת ראשית לארכאולוגיה, מוזאון ישראל, חברת ועדת האיכות מטעם מועצת המוזאונים

**גב' עדנה מושנזון** – לשעבר אוצרת לאמנות, מוזאון ת"א לאמנות, נציגת מועצת המוזאונים וחברת ועדות האיכות מטעם מועצת המוזאונים

יו"ר המועצה הביע חשש מהעובדה ש-3 מועמדים קשורים במוזאון המדע ע"ש בלומפילד, אך לאחר דיון קצר נוכח מומחיותם של המועמדים והעובדה שהם אינם עובדים במוזאון המדע– הרשימה **אושרה.**

* **ג**. מוזאוני אשדוד – מוזאון מונארט שקיבל הכרה בשנת 2009 התאחד עם המוזאון לתרבות הפלישתית
* ובהתאם לנתונים המאוחדים הוא מתאים להשתייך לקבוצה ג'.
* **החלטה: מוזאוני אשדוד יעלו בסיווג לקבוצה ג'**
* **ד**. מוזאון פתח תקוה לאמנות – לאור ההתפתחות וההתקדמות המרשימה של מוזאון פתח תקוה לאמנות
* הבאה לידי ביטוי בגידול מספר המבקרים והרחבת שטחי התצוגה, נתוני המוזאון מתאימים לתנאי הסף
* הנדרשים לקבוצה ג'.
* **החלטה: מוזאון פתח תקוה לאמנות יעלה בסיווג לקבוצה ג'.**
* **4. תיקון חוק המוזאונים –** עיקרי התיקונים שהוצעו ע"י ועדת המשנה לחקיקה שמונתה עוד בשנת 2008, הוצגו
* ע"י עידית עמיחי ועו"ד מיטל שרעבי. **מצ"ב כנספח מס' 3**
* **תהליך החקיקה:**
* **תיקוני חוק המוזאונים:** תיקוני חוק המוזאונים הומלצו על ידי מועצת המוזאונים בראשות פרופ' רות בן
* ישראל. התיקונים אושרו ע"י השרה והועברו להתייחסות הרפרנט במשרד המשפטים כנדרש. לאחר דיונים
* משותפים במשרד המשפטים שארכו כשנה, נעשו מספר תיקונים והתאמות.
* לקראת הצגת התיקונים המעודכנים בפני שרת התרבות, מובאים הם לאישור מועצת המוזאונים הנוכחית.
* לאחר קבלת אישור השרה ההליך הוא הפצת תזכיר חוק (נוסח לתיקון החוק) על ידי המשרד (שממונה על
* ביצוע החוק) בו נקובה התקופה הנדרשת לתגובות הציבור. רק לאחר מכן ניתן להמשיך בקידום הליכי
* החקיקה, דיון בוועדת שרים לענייני חקיקה והבאתה בפני הכנסת. הכנסת אמורה לאשר את ההצעות בשלוש
* קריאות.
* במהלך הקריאות ההצעות יידונו בוועדת החינוך של הכנסת, וייתכן שלאור התהליך שתואר יהיו שינויים
* נוספים בנוסח המוצע לתיקון.
* **תיקון התקנות:** לאחר אישור השרה, ההצעות יועברו באמצעותה לוועדת החינוך של הכנסת לדיון ולאישור.
* אין חובה להעביר את התקנות להערות הציבור. החוק והתקנות ייכנסו לתוקף עם פרסום הנוסח ברשומות.
* בדיון בהצעה לתיקון סעיף 7 בחוק, הוצע לשקול ביטול האפשרות להעביר מוצגים ממוזאון שאינו ממלא את
* הוראות השימור, למשמורת של אדם אחר שיקבע בית המשפט. ד"ר מרטין וייל שהיה אז יו"ר ועדת החקיקה
* הוא שהציע תיקון זה. מוצע לבדוק אתו בשנית לקראת הבאת הנושא בפני השרה.
* התעורר דיון בנוגע לניסוח סעיפים 8 – 9 בדבר אבחנה בין מוזאון מוכר לבין מוזאון שאינו מוכר.
* לאור קבלת ההסבר – התיקון לעניין זה **אושר**.

 יש לתקן ולאחד את המילה מוזאון בכל מסמך התיקונים כך שתהיה ללא האות י', בהתאם לדרישות

 האקדמיה ללשון עברית.

**5. תוספת במבחני התמיכה לפרויקט שימור –** מציגה עידית עמיחי. אגודת המשמרים פנתה למחלקה למוזאונים בבקשה למצוא דרך לסייע להכשרת דור חדש של משמרים, שכן בעלי מקצוע רבים בתחום השימור יוצאים ממעגל העבודה ואין לו המשכיות. במיוחד קריטי חוסר במשמרי הטקסטיל והנייר. יש להיערך לפעולה יסודית לחיזוק מעמד המשמרים בישראל.

כצעד ראשון מוצע להוסיף למבחני התמיכה בפרויקט השימור של אוספי המוזאונים, פרויקט המאפשר למשמרים שעובדים במוזאונים תמיכה בהשתלמויות קצרות מועד בארץ ובעיקר בחו"ל ולהרחיב את הידע שלהם בתחום מומחיותם.

 **ההצעה המופיעה בנספח מספר 4 - מאושרת.**

**נספח מספר 1:**

**השבת רכוש אמנות גזולה**

להלן סעיפי המסמך:

1. תמצית הרקע ההיסטורי 1933-1944 לעניין היקף בזיזת אמנות.
2. אמנות בזוזה שהגיעה לישראל: ירס"ו, מוזאונים בישראל.
3. מדיניות בינלאומית לנושא השבת נכסי אמנות, מצ"ב עקרונות ועידת וושינגטון 1998 ואמנת טרזין 2009.
4. דוגמא בולטת להשבת יצירות אמנות בעולם: דיוקן של אדלה בלוך, 1907 (האשה בזהב) גוסטב קלימט.
5. מדיניות מוזאון ישראל בנושא ההשבה.
6. פרשת גורלייט –Gurlitt אוסף מינכן.
7. אוסף גאלפ The Guelph Collection .
8. מדיניות חשיפת אמנות בזוזה בגרמניה.
9. **רקע היסטורי לעניין היקף הבזיזה:**
10. **ספטמבר 1933**, שנת שריפות הספרים ההמוניות בברלין, גבלס מקים את משרד התרבות כאמצעי לפיקוח חיי התרבות ובין השאר גם מפקח על וויסות מחירי שוק האמנות. עד **1935** יכולים סוחרי אמנות יהודים להצטרף למשרד התרבות, אך החל מאותה שנה החלו הנאצים לכפות על מוזאונים וגלריות להיפטר מהיצירות ה"מנוונות" וה"יהודיות" באוספיהם.
11. **יולי 1937** – תערוכת ה"אמנות המנוונת" Degenerate Art שיא מלחמת ההחרמה של הנאצים נגד האמנות המודרנית. לקראת פתיחת התערוכה הוחרמו מעל 16,000 יצירות אמנות מ- 101 מוזאונים ברחבי גרמניה. במשך 6 חודשים משכה התערוכה יותר מ – 2 מיליון מבקרים. יצירות אשר לא הוצגו בתערוכה נמכרו במחירים נמוכים בשוק האמנות הבינלאומי. כ – 5,000 יצירות נשרפו בהצתה מכוונת כחלק מהתעמולה נגד אמנות מודרנית. **הרמן גרינג** אשר הכיר בפוטנציאל השוק של יצירות האמנות המוחרמות, הציע למכור אותן מטעם המדינה במחירים נמוכים ביותר בעבור מטבע זר בלבד.
12. **יוני 1938** - נחקק בגרמניה חוק חדש המשחרר את השלטון מדרישות לפיצויים על החרמת אמנות "מנוונת", מה שהוביל לסחר פרוץ באמנות.

**בשנת 1939 מקים אלפרד רוזנברג, מי שמונה על ידי היטלר כאחראי לניהול השטחים הכבושים במזרח, את המכון לחקר בעיית היהודים שמטרתו המוצהרת הייתה גירושם של היהודים משטחי גרמניה** . משימתו העיקרית של המכון הייתה שדידת אוצרות האמנות, הארכיונים והספרים מיהודים, והעמדתם לרשות תכניותיו של רוזנברג בתחומי המחקר המדעי והתרבותי. במסגרת המכון הוקם מטה "מבצע רוזנברג" אשר עסק עד לשנת 1944 בשוד רכוש יהודי מכל רחבי שטחי הכיבוש הגרמני, ובמיוחד במערב אירופה, אשר כלל בין השאר דברי אומנות, חפצי יודאיקה וספרים נדירים.

1. **תקופת המלחמה:** היקף גניבת האמנות שביצעו הנאצים במהלך השואה הייתה חסרת תקדים ובוצעה ביעילות ואכזריות. הביזה מתחרשת במדינות אירופה: אוסטריה, פולין, צרפת, הולנד - לאחר סיפוח המדינות וכחלק מתהליך האריאניזצה והיא מפוקחת על ידי היחידה המיוחדת בפיקוחו של אלפרד רוזנברג. לפי הערכות מומחים בין השנים 1933-1945 כ-600,000 ציורים נגנבו ע"י הגרמנים ובני בריתם (לפי הערכות, כ – 200,000 בגרמניה ואוסטריה, כ – 100,000 במערב אירופה וכ – 300,000 במזרח אירופה ואם כוללים גם פרטי אמנות אחרים המספרים מרקיעים למיליונים.

בצרפת למשל בין סתיו 1940 לקיץ 1944 הוחרמו יותר ממיליון מטרים מעוקבים של נכסי משפחות יהודיות שנשלחו למשפחות גרמניות. יצירות אמנות שנשדדו אוחסנו במוזאון Jeu de Paume, למעלה מ 200 אוספים יהודים מוחרמים הגיעו למוזאון בחודשים הראשונים לכיבוש צרפת.

 ברית המועצות בתורה לקחה לעצמה את השלל הגרמני, בכלל זה רכוש יהודי רב, ולא אפשרה לבעלות הברית גישה לשטחים שהיו בשליטתה כדי לדווח על ההיקף העצום של השתלטות הצבא האדום על חפצי אמנות.

1. **The Monuments Men**

בעלות הברית מקימים כוח משימה שכלל אוצרים והיסטוריונים לתולדות האמנות שתפקידם כקציני "מונומנטים, אמנויות יפות וארכיונים" לפעול לשמירה על המורשת האמנותית של אירופה בסוף המלחמה. כאשר כוחות בעלות הברית חצו את גבול גרמניה, ואף לאחר מלחמת העולם השנייה, מצאו קצינים אלו כמויות אדירות של חפצי אמנות שדודים וחפצים בעלי ערך תרבותי. אלה הועברו לנקודות האיסוף (**collecting points)** שהוקמו ברחבי גרמניה על מנת לקטלג אותם ומתוך מטרה להחזירם לבסוף לבעליהם. בעקבות תקדים משפטי בינלאומי, פיקודי צבא ארצות הברית ובריטניה החזירו את חפצי האמנות לארצות מוצאם ולמעשה סמכו על כל ממשלה שתאתר את הבעלים ותחזיר אליו את הרכוש הגנוב. הנחה זו לא תמיד הוכיחה את עצמה, וצרפת לדוגמה אספה יותר מ-60,000 פריטים גנובים, ובארבע השנים לאחר המלחמה החזירה אך 45,000 מהם לבעליהם. מבין הפריטים הנוספים, 2,000 הועברו למוזיאונים בצרפת ו-13,000 נמכרו במכירה פומבית לאחר שנחשבו לפריטים ללא יורשים.

85% מהרכוש התרבותי שהועבר נשלח לישראל ולארה"ב, 8% מהרכוש הועבר למדינות אירופה המערבית (כ- 4% מתוך חלק זה הועבר לבריטניה), ו – 7% האחוזים הנותרים חולקו בין המדינות: דרום-אפריקה, ארגנטינה, ברזיל, אוסטרליה, קנדה ומערב גרמניה.

1. **אמנות בזוזה שהגיעה לישראל:**

שני ארגונים הוקמו בשנות ה – 40 בארה"ב שהיו אמונים על חלוקת הרכוש שאותר ברחבי גרמניה והמדינות הכבושות ע"י כוחות הברית:**JRSO** Jewish Restitution Successor Organization) (ירס"ו) 1947 והזרוע הביצועית שלו **(JSR)** (Jewish Cultural Reconstruction) שבראשה עמדה חנה ארנדט וקבעה את אופי חלוקת הרכוש היהודי ללא יורש או דורש: 40% לישראל, 40% לארה"ב ו 20% הנותרים בין קהילות יהודיות בעולם.

בין השנים 1949-1953 מרדכי נרקיס, מנהל מוזאון בצלאל, שראה לנכון למצוא בישראל בית לנכסי התרבות היהודיים ללא יורשים, נשלח מטעם הסוכנות היהודית לנקודות האיסוף והעביר 400 יצירות אמנות ולפחות

1,000 פריטי יודאיקה לישראל. היצירות מאוכסנות במוזאון ישראל עד היום. כיום מופקד המוזאון על כ – 250 ציורים, 250 יצירות על נייר ו 700 פריטי יודאיקה שהועברו למוזאון מידי ירס"ו.

**המשכן לאמנות בעין חרוד** – מייסד המוזאון, אהרון ציזלינג, יצא ב 1946 לאירופה ואסף אוצרות אמנות יהודיים שנמצאים היום באוספי המשכן.

**מוזאון תל אביב לאמנות** – מנהל המוזאון, קרל שוורץ, שהיה גם מנהל המוזאון היהודי בברלין, העביר אוספים מהמוזאון בברלין ותרומות מאספנים מרחבי העולם למוזאון ת"א.

**בית לוחמי הגטאות –** מרים נוביץ, חברת קיבוץ לוחמי הגיטאות, במסגרת נסיעות לאירופה אספה חפצים ועדויות מניצולים השמורים כיום באוספי המוזאון. חלק מחפצי האמנות שאספה באירופה תרמה גם ל**משכן** וגם למוזאון לאמנות חדישה ע"ש האמנים שנספו בשואה שהקימה **באילת** בשנות ה -60.

1. **מדיניות בינלאומית לנושא השבת נכסי אמנות:**

סוגיית השבת אמנות גזולה קיבלה תפנית מהותית החל משנת 1998 בה התכנסו בוושינגטון נציגי 44 מדינות תחת סגן שר האוצר דאז, מר סטיוארט איזנשטאט והוחלט להגיע ל"פתרון הולם וצודק" לשאלת היצירות הגזולות.

**1998 - עקרונות ועידת וושינגטון:** 44 מדינות, ובהן ישראל חתמו על העקרונות שעיקרם:

יש לזהות יצירות אמנות שהוחרמו ע" המשטר הנאצי, להעמיד משאבים לצורך זיהוי היצירות ולעשות כל מאמץ לפרסם את היצירות שנתגלו במטרה לאתר את בעליהן או את יורשיהם.

**2009 - אמנת טרזין** – 46 מדינות ובהן ישראל חתמו על האמנה שעיקרה אישרור עקרונות ועידת וושינגטון וקריאה למדינות לחפש דרכים למציאת פתרון הולם וצודק גם לשאלת היודאיקה וחפצי התרבות היהודית במקרים בהם לא ניתן לזהות את הבעלים המקוריים את יורשיהם – בין אם הם היו אנשים פרטיים או ארגונים.

1. **דוגמא בולטת להשבת יצירות אמנות בעולם:**

**גוסטב קלימט דיוקן של אדלה בלוך, 1907 (האישה בזהב**, מומלץ לקרוא את הספר הנהדר בנושא מאת אן-מארי אוקונור ) פורטרט של היהודייה העשירה אדל בלוך, שצייר קלימט, הוחרם על ידי הנאצים, עבר טלטלות רבות, עד שלאחר שישים שנה הוחזר לבת המשפחה ששרדה את השואה לאחר מאבק משפטי ארוך נגד הממשלה האוסטרית. בית המשפט העליון של ארצות הברית נכנס אף הוא לתמונה, ולהחלטתו היתה השפעה עמוקה על עולם האמנות הבינלאומי. לפני שנים אחדות שבה ועלתה התמונה לכותרות כאשר נרכשה על ידי איש העסקים רון לאודר תמורת 135 מיליון דולר. **יש הרואים בפרשה זו כמי שפתחה את הסכר בהשבת אמנות גזולה באוסטריה.**

1. **מדיניות מוזאון ישראל בנושא ההשבה:**

המוזאון מפעיל אתר אינטרנט ובו קטלוג מיוחד הכולל פריטי ירס"ו תחת הכותרת:

 World War II Provenance Research Online.

**המוזאון השיב מספר יצירות מופת, חלקן כאלה שהתקבלו בשנות החמישים מירס"ו ליורשי הבעלים היהודים:**

**גן בוואנזה, מקס ליברמן 1923 התקבל מירס"ו ב - 1950. לשעבר מאוספיו של מקס קאסירר ברלין.** ב 2012 התגלה תצלום המראה את התמונה תלויה בביתו של קאסירר בברלין לפני הביזה. מוזאון ישראל השיב את היצירה לבעליה ופעל יחד עם היורש לרכוש אותה מחדש לאוסף שלו באמצעות תרומה.

**רישום פחם מאת אדגר דגה, ארבע רקדניות עירומות נחות 1898,** שהושב ליורשי ז'אק האוטסטיקר, סוחר יהודי הולנדי שנפטר כשנמלט מפלישת הנאצים לארצו.

**"שדרות מונמרטר" 1897 מאת קאמי פיסארו** הושב בשנת 2000 ליורשת של מקס סילברברג אשר נספה בשואה. זו השאירה את הציור לתצוגה במוזאון בהשאלה ארוכת טווח.

1. **פרשת גורלייט –Gurlitt אוסף מינכן**

תקציר: נובמבר 2013 - בעקבות הדלפה מצאו הרשויות במינכן 1,406 יצירות, רישומים ופסלים בביתו של אספן אמנות גרמני, קורנליוס גורליט, שאביו היה אספן אמנות גרמני ששיתף פעולה עם הנאצים והיה אחד מ 4 הסוחרים באמנות "המנוונת " שמונו ע"י גבלס לשם יצירת הון כלכלי ומאסה של פרטי אמנות למוזאון שתוכנן עבור היטלר. שוויו המשוער של האוסף כמיליארד אירו.

גילוי היצירות בהן עבודות נדירות בחשיבותן הוסתר במשך שנתיים על ידי הממשלה הבווארית. התמונות שאוכסנו בדירה בתנאים בלתי ראויים הן של אמנים כמו פיקאסו, מאטיס, שאגאל, אוטו דיקס והן שמורות כעת בידי הרשויות הגרמניות.

**פרשת גורליט לימדה כי יש כשל מערכתי סביב נושא האמנות השדודה בגרמניה**: אין פתרון ממשלתי סדור ביחס לאמנות שדודה, ומנגד אין חקיקה מקומית (נושא התרבות מופקד ברמה מקומית ולא פדראלית) אשר תסדיר השבה ו/או פיצוי של אמנות שדודה אשר נמצאת בידי אדם פרטי. יתרה מכך, גם אם חפץ אמנות מוכרז כשדוד, לא נקבע מנגנון ביחס להשבה/פיצוי, לגבי כל פריט מתנהל מו"מ מורכב וארוך מול מחזיקיו שלא כדין סביב פיצוי ו/או השבה.

אתר אינטרנט חדש הוקם מטעם עורכי דינו ויועציו של גורליט שמנהלים מאבק על דעת הקהל לקראת אפשרות שיועמד לדין או יידרש להשיב חלק מהיצירות שהוחרמו מביתו במינכן ב 2012.

אנשי האספן מפנים אצבע מאשימה כלפי הרשויות בגרמניה וכותבים באתר כי הן מפלות את גורליט לרעה משום שהן לא פועלות נגד מוזאונים ואספנים אחרים שלגביהן יש סיכוי גדול שאוספיהם נגנבו.

מנגד, הקימה שרת התרבות במינכן כוח משימהSchwabing Art Trove Task Force פירושו הרובע במינכן בו מתגורר גורליט) בראשות ד"ר אינגבורג ברגרין מרקל, לשעבר סגנית שר התרבות בגרמניה, זאת במטרה לחקור בעזרת מומחים בינלאומיים את המוצאות של פרטי האמנות אשר יתכן כי נשדדו או נמכרו בכפייה בין השנים 1933-1945.

בובי בראון, מנכל פרויקטHEART (Holocaust Era Asset Restitution Taskforce), מיזם ממשלתי הנמצא תחת חסות השר לאזרחים ותיקים אורי אורבך, פנה לכוח המשימה הגרמני וביקש לצרף שתי מומחיות לאמנות

אשר תייצגנה את מדינת ישראל. ד"ר מרקל, ראשת כוח המשימה נענתה לבקשה ומתוך 13 החברים ברוח המשימה נמצאות שתי נציגות ישראליות:

גב' שלומית שטיינברג , אוצרת לאמנות אירופה ממוזאון ישראל וגב' יהודית שנדר מיד ושם.

קורנליוס גורליט נפטר באופן מפתיע 13.5.2014 בגיל 81 חודש לאחר שחתם עם ממשלת גרמניה על הסכם להשיב  את עבודות האמנות ליורשיהן. על פי מה שנודע לנו, בצוואתו הוריש גורליט את כל האוסף למוזיאון בברן והמוזאון הודיע שהוא רואה עצמו כבעלים של כל האוסף.

 **אוסף גאלפ The Guelph Collection**

אוסף גאלפ (או וולפנשאץ Welfenschatz) הוא אוסף אמנות שבמקור היה שייך לקבוצת סוחרי אמנות יהודיים שנאלצו ב 1935 "למכרו" לממשלת גרמניה תמורת סכום זעום.

על פי ההערכות שוויו של האוסף כיום מתקרב לכ- 200 מיליון דולר.

ב 1945 לאחר תבוסת גרמניה, כוחות בעלות הברית, באמצעות האגף להשבת אנדרטאות ואמנות במשרד המלחמה האמריקאי גילו את האוסף במכרות המלח של אלטאוזי Altaussee באוסטריה. בשנות החמישים נמסר האוסף לגרמניה להחזקה בנאמנות עבור בעליו.

צאצאיהם של סוחרי האמנות היהודיים מהם נגזל האוסף גילו את עובדת קיומו ב 2008. הם הגישו תביעה לקרן הפרוסית למורשת תרבותית בברלין SPK אשר משמשת כישות החוקית אשר ירשה את נכסי גרמניה הנאצית.

התביעה נדונה בימים אלה בגרמניה בוועדה הממשלתית המייעצת לענייני השבת הרכוש התרבותי שנלקח כתוצאה מרדיפות הנאצים, ובמיוחד רכוש יהודי. הוועדה מכונהLimbach Commission ע"ש יושבת הראש של הוועדה פרופ' יוטה לימבך, לשעבר יו"ר בית המשפט החוקתי של גרמניה.

מתוקף צו מוסרי החליטה שרת התרבות בישראל, בצעד בלתי שגרתי, לשלוח מכתב לעמיתה, שר התרבות דאז מר Bremd Neumann, בו ביקשה כי ההכרעה בעניין תתבצע ברגישות המתבקשת לאור רגישות הנושא עבור ציבור ניצולי השואה ברחבי העולם שרובו מתגורר כיום בישראל .

במכתב הביעה השרה הערכה רבה וכבוד לפעילות ועידת לימבך מתוך אמונה שחברי הוועדה מודעים לחשיבות הנושא עבור העם היהודי בכלל וניצולי השואה בפרט.

1. **מדיניות חשיפת אמנות בזוזה בגרמניה:**

בגרמניה ישנה חשיבות משפטית רבה לבעלות על יצירות האמנות. כאשר הבעלות היא ציבורית (מוזאונים) מתווה הפעילות הוא כבמסלול הצהרת וושינגטון. ביחס לבעלות פרטית קיימת בעיה של התיישנות.

חקר מוצאות (: (provenance- ב 2003 החל פרויקט באוניברסיטת ברלין Freie University Berlin אשר נמשך עד היום במסגרת המחלקה ללימודי תולדות האמנות. מטרת הפרויקט לבחון את המדיניות הנאצית

ושיטות ההחרמה של אמנות מנוונת מאוספי מוזאונים בגרמניה. החוקרים מבססים את עבודתם על רשימת יצירות שהוחרמו בתקופת השלטון הנאצי. רשימה זו הועלתה לאתר המחלקה על מנת לאפשר לחוקרים נוספים לעיין בה.

הסוכנות לחקר מוצאות ומחקר בגרמניה תמכה ב – 130 פרויקטים במוסדות גרמניים ציבוריים. באמצעות הפרויקטים הממומנים, מעל 90,000 חפצים (בעיקר ציורים, רישומים ותמונות) ב – 67 מוזאונים נבחרנו או מצויים בהליך בחינה, כמו גם מעל 520,000 ספרים והדפסים ב – 20 ספריות.

הקו המוביל כיום ע"י גרמניה הוא הגדלת התקציבים לצורך חקר מוצאות והבאת הסוגיה לכדי פתרון.

בפברואר 2014 יזם שר המשפטים הבווארי הצעת חוק לביטול תקופת ההתיישנות בת ה – 30 שנה בדין האזרחי, וזאת בעקבות טענות חמורות שעלו בגין חלוף תקופת ההתיישנות בעניינו של אוסף גורליט. למרות שהחוק מכונה

 "lex Gurlitt" הרי הוא יחול על כל רכוש שבעליו הקודם יוכל להוכיח כי הוא נלקח ממנו שלא כדין.

מאז מינויה של שרת התרבות הנוכחית יש גל עשייה משמעותי בנושא בגרמניה.

בביקורה הראשון של שרת התרבות הגרמנית, פרופ' מוניקה גרוטרס , בישראל בפברואר 2014, הוחלט על הקמת צוות משותף – ישראלי וגרמני – שיעסוק בחקר המוצאות של יודאיקה ואמנות גזולה במוזאונים בישראל ובגרמניה.

בעת ביקורה השני בארץ של שרת התרבות הגרמנית ביוני 2014, נחתם מזכר הבנות בין גרמניה וישראל המכריז על שיתוף פעולה בנושא זה. עם שובה לגרמניה הקימה השרה גרוטרס אגף מיוחד במשרד התרבות לעניין אמנות גזולה. ד"ר Peter Muellerהיסטוריון של האמנות העוסק בנושא האמנות הגזולה מאז 2006 הוא נציג האגף לקשר עם משרד התרבות בישראל לנושא זה.

משלחת של 4 מומחים גרמנים לנושא חקר מוצאות אמורה להגיע לארץ בסתיו הקרוב.

**נספח מס' 2** ‏

**סיכום ישיבת ועדת הכרה מיום א' באב תשע"ד 28 ביולי 2014**

הישיבה התקיימה במוזאון ארץ ישראל, תל אביב.

**נוכחים** חברי מועצת המוזאונים: ד"ר שמשון שושני - יו"ר מועצת המוזאונים ויו"ר הוועדה, ד"ר רות דורות,

גב' ליליאן ללום, אדר' עופר מנור, גב' עדנה מושנזון, גב' אראלה קינן, ד"ר אורית שמיר

חברי ועדה לבדיקת איכות: גב' סמדר לוי, גב' מיכל דייגי-מנדלס, גב' רות פלד

נציגות משרד התרבות: גב' עידית עמיחי, עו"ד מיטל שרעבי, גב' מריה יריב, גב' שלומית נמליך

התנצלו חברי ועדת ההכרה: גב' דימה עפיפי-אגבאריה, מר עמרי שלמון וכן ד"ר חגית מאיר חברת ועדת האיכות

1. **ערעור של הטכנודע בגבעת אולגה על המלצת ועדת המומחים שלא להמליץ לשרה להכיר בטכנודע כמוזאון מוכר ע"פ חוק**

בהתאם לכללי ההכרה, במידה ולא עמד המוזיאון בתנאים להכרה ובשל כך, הוחלט שלא לתת המלצה לשרה להכרה במוסד כמוזאון מוכר, ניתנת לו הזדמנות להשמיע את טענותיו. נציגי הטכנודע ד"ר גדי מדור, ד"ר נאוה שואל וד"ר חוה קונטיני הופיעו בפני ועדת ההכרה והציגו את דברם.

מוסכם עליהם כי לפני 4 שנים כשהחל הקשר עם המחלקה למוזאונים, לא היה במקום אוצר, לא הייתה תצוגה מוזאלית, לא נעשה רישום של הפריטים והמקום לא היה ערוך לקבלת קהל מזדמן. כיום הם מרגישים שחל שינוי גדול, פעלו לפי ההנחיות שקיבלו מהמחלקה למוזאונים וחלה התקדמות רבה.

החזון של הטכנודע: להוות מפגש בין תחומי המדע והטכנולוגיה לבין הקהל בסביבה מוזאלית, אשר בבסיסה עומד האתגר לחשוף, להנגיש ולקדם את דור העתיד לעסוק במדע ובטכנולוגיה.

הוצגו תמונות מהתערוכות בפנים ובחוץ תוך הדגשת הנושאים השונים, מסלול הביקור, הנגשה של המוצגים לקהלים שונים, כולל לבעלי צרכים מיוחדים. 2/3 מהתערוכות מושאלות ממוזאון המדע בירושלים שהוא מוזאון מוכר, ועל כן הם תמהים על ההערה בדבר התפישה המוזאלית שאיננה מגובשת ומבקשים על כך הסבר.

גב' מיכל דייגי מנדלס ענתה בשם חברות הוועדה שביקרו במקום ביום 19/5/14 ודנו פעמיים בכובד ראש בנושאים שנוסחו בהמלצתן:

* אוסף המוצגים מצומצם וברובו אקלקטי.
* ההסברים למבקר הבודד אינם מספקים וקיים קושי להתמצא בתצוגה ולהבין את ההקשרים שבה. כמו כן, יש ספק אם המבקר שאיננו מודרך יוצא מהביקור עם תובנה רחבה. אין חומר מלווה כמו דפדפת, קטלוג, או הסבר קולי.
* שיתוף הפעולה עם מוזאונים אחרים מבורך, אך מוזאון צריך גם להפיק תערוכות בכוחות עצמו, כולל תערוכות זמניות.
* לא הוצגה תכנית חומש של תערוכות.
* הודגש נושא הייחודיות של הטכנודע בשני נושאים – הרפואה והאסטרונומיה, אותם מומלץ לפתח כתצוגות מוזאליות ובכך גם למנף את המקום בתחומים שאינם קיימים המוזאוני מדע אחרים.
* במאמר מוסגר צוין כי אין לטכנודע מוסד אקדמי המייעץ לו כפי שיש למוזאוני מדע אחרים.

ד"ר גדי מדור טען כי השיקול להקמת הטכנודע דווקא בגבעת אולגה נבע מהגישה להביא את החינוך למדע אל אזור מצוקה במקום להוציא ילדים אל מחוצה לו. כיום מתקיימים כ- 300,000 ביקורים וכ- 32,000 מגיעים לפעילויות השונות בטכנודע מחדרה, מגבעת אולגה, מיישובים ערביים באזור ומרחבי הארץ.

ד"ר מדור מאוד מעוניין להקים מוזאון לרפואה על בסיס אגף הסימולציה הקיים, אך כיום אינו רואה הצדקה לכך כי בחולון עומד להיבנות מוזאון בתחום זה ושוב לא יהיה ייחוד לנושא זה.

באשר לגב האקדמי, הקמתו של הטכנודע לפני 25 שנה היה בשיתוף עם מייסד המוזאון למדע בחיפה ד"ר צבי דורי ז"ל ותכנונו נעשה במתכונת דומה. ד"ר גדי מדור וד"ר נאוה שואל מעידים על עצמם כי הם בעלי ידע בתחומי המדע והחינוך ואף הוזמנו לשמש כיועצים בצוות השיפוט שבחר את נושאי התערוכות בפארק קרסו למדע בבאר שבע.

ד"ר רות דורות ביקשה לבחון את התאמתו של הטכנודע ביחס למוזאונים בסדר גודל מקביל ולא להשוותו למוזאוני המדע הגדולים או למוזאונים לאמנות.

ד"ר שושני סיכם את הדיון:

סביב שולחן זה לא הושמעה דעה של מומחה בתחום המדע. על כן מציע להקים ועדה שתורכב מאוצרי מוזאונים מוכרים למדע ואנשי מוזאונים מתוך חברי המועצה, במטרה לנסח קריטריונים להכרה במוזאונים למדע, זאת משום ייחודם וחריגותם של מוזאונים אלה. ההצעות שהועלו: ד"ר משה רשפון (מגן המדע, רחובות), ד"ר טל ברמן (מדעטק, חיפה), גב' מיה הלוי (בלומפילד, ירושלים), פרופ' חגית מסר-ירון.

**החלטה: תוקם ועדה שתמליץ על קריטריונים להכרה במוזאונים למדע בהתאם להצעות הנ"ל. מועצת המוזאונים בישיבתה הקרובה תאשר את הרכב הוועדה.**

1. **בית אורי ורמי נחושתן באשדות יעקב – בקשה להכרה**

בית אורי ורמי נחושתן ביקש להכיר בו כמוזאון ע"פ חוק כבר לפני כ-15 שנים, אך עד כה לא עמד בתנאי הסף הנדרשים. בית אורי ורמי נתמך תמיכה שוטפת כגלריה ציבורית החל משנת 2006 בהמלצת המדור לאמנות פלסטית. לאחר בקשה חוזרת שהוגשה למחלקה למוזאונים ולאחר שהתבצעו במקום מספר שיפורים, הוחלט לבקר שוב במקום ע"י חברי מועצת המוזאונים ונציגי הוועדה לבדיקת איכות אוספים ותצוגות. לאחר הביקור ההמלצה היא שלא ניתן להכיר בשלב זה בבית אורי ורמי כמוזאון בשל מספר ליקויים כמפורט בחוות הדעת (מצ"ב).

1. **מוזאוני אשדוד – איחוד ובקשה לשינוי סיווג לקבוצה ג'**

עם ההכרזה ברשומות על ההכרה במוזאון הפלישתים ע"ש קורין ממן באשדוד (9/4/2014), הוא אוחד מנהלתית עם מוזאון מונארט (שקיבל הכרה ב- 17/9/2009) וכמוזאון מאוחד הם מבקשים לעלות סיווג לקבוצה ג'.

לאחר שנמצא כי הם עומדים בתנאי הסף של קבוצה ג' - **הוחלט לאשר למוזאוני אשדוד עליית סיווג לקבוצה ג'.**

1. **מוזאון פתח תקוה לאמנות – בקשה לשינוי סיווג** **לקבוצה ג'**

מוזאון פתח תקוה לאמנות הצליח למצב את עצמו במפת המוזאונים החשובים בתחום. זהו המוזאון הראשון בתוך מבנה של יד לבנים והוא יצר חיבור אינטגרלי המעשיר את הפעילות של שני מוסדות אלה. פעילות המוזאון מתבצעת גם במרחב הציבורי בפתח תקוה ואף מעבר לכך ועוסקת בתחומים חברתיים. לאחר שנמצא עומד בתנאי הסף של קבוצה ג' - **הוחלט לאשר למוזאון פתח תקוה לאמנות עליית סיווג לקבוצה ג'**

**נספח מס' 3**

1. **שם החוק המוצע : חוק המוזאונים (תיקון מס' 2), התשע"ד– 2014**
2. **מטרת החוק המוצע והצורך בו**

חוק המוזאונים נחקק בשנת 1983, התיקון המוצע נדרש לאור ההתפתחות הטכנולוגית והארגונית בתחום המוזאונים בשנים האחרונות (במיוחד בעניין שינוי ההגדרה של מוזאון), אשר מטבע הדברים לא הייתה קיימת במועד כתיבת החוק, וכן, עקב הניסיון שהצטבר עם הפעלתו של החוק.

השינוי המוצע מבוסס ברובו על מסקנותיה והמלצותיה של ועדת המשנה לחקיקה שמונתה ביום 9.12.2008 על-ידי ראש מנהל התרבות במשרד התרבות והספורט, שהתבקשה להציע הצעות לתיקונים בחוק המוזאונים ובתקנותיו. התיקון המוצע גובש לאחר שהתקבלו הערות המוזאונים וגורמים מקצועיים נוספים אחרים.

 **ג. עיקרי החוק המוצע**

תיקון שם החוק והמונח "מוזיאון"

על-פי קביעת האקדמיה ללשון העברית, הכתיב הנכון של המונח "מוזיאון", הוא "מוזאון". בהתאם לכך, מוצע לתקן מונח זה בחוק.

תיקון סעיף 1

הגדרת מוזאון בחוק כיום היא "מוסד שלא למטרות רווח שיש בו אוסף מוצגים בעל ערך תרבותי, המציג באופן קבוע את האוסף או חלק ממנו לציבור, ומטרת התצוגה היא חינוך, לימוד או עינוג". לאור ההתפתחויות בתחום האמנות והמוזאונים, מוצע לתקן את הגדרת "מוזיאון" בחוק המוזיאונים, כדלקמן:

*"מוזאון"* – מוסד הפועל שלא למטרות רווח, שברשותו אוסף מוצגים שהינם בעלי ערך תרבותי, הפועל לשימורו, הרחבתו, חשיפתו ומחקרו של האוסף, ומציג באופן קבוע, במקום פיזי, את האוסף או חלק ממנו לציבור, למטרות חינוך, לימוד ועינוג; לעניין זה - "אוסף מוצגים" – מוצגים מוחשיים, פיזיים או שאינם פיזיים, ובלבד שהאוסף יכלול מוצגים בעלי נוכחות פיזית.

*"מוסד הפועל שלא למטרות רווח"* – עמותה, חברה לתועלת הציבור, רשות מקומית או תאגיד שמטרתו העיקרית אינה עשיית רווחים, ואינו מכוון לחלוקת רווחים לחבריו או לבעליו, לפי העניין*.*

הוספת סעיף 2א

ההכרה במוזאון כ"מוזאון מוכר" נעשית על-ידי שרת התרבות והספורט, לאחר התייעצות עם מועצת המוזאונים. מוצע לפרט בחוק את העילות לביטול הכרה כ"מוזאון מוכר" וכן מתן אפשרות שימוע לעמדת המוזאון לפני החלטה בעניין ביטול ההכרה ופרסומה ברשומות.

יש לציין כי אין המדובר בתיקון מהותי אלא שיקוף של המצב הקיים, ואין בהצעה זו כדי לפגוע בהחלטות שהתקבלו בעבר בעניין זה.

תיקון סעיף 3

מוצע להרחיב את הסמכות להתקין תקנות ולקבוע כללים בעניין אתיקה לגורמים הפועלים במוזאון, מייעצים לו או קשורים עמו, ובכלל זה עובדי המוזאון, נושאי משרה, חברי ועדה מייעצת (כגון: ועדת תערוכות וועדת רכישות) או לעובדיו של המוזאון וקרוביהם.

תיקון סעיף 7

בתקנות המוזאונים נקבע כי מוזאון מוכר אשר אינו ממלא אחר ההוראות לגבי המוצגים בו, ניתן להעביר את המוצגים למשמורתה של המדינה או למשמורתו של מוזאון מוכר אחר. מוצע לקבוע כי ניתן יהיה להעביר את המוצגים כאמור גם למשמורתו של אדם אחר שיקבע בית המשפט.

תיקון סעיפים 8 ו-9

כיום, עפ"י סעיף 8 לחוק מוזאון שאינו "מוזאון מוכר" לעניין חוק המוזאונים, חייב לציין שהוא "מוזאון פרטי". הוראה זו לא השתרשה בעולם המוזאונים בישראל, ובפועל לא נאכפה. לפיכך, מוצע לקבוע כי האיסור יחול לגבי שימוש בכינוי "מוזאון מוכר" לגבי מוזאון שלא הוכר עפ"י החוק.

תיקון סעיף 10

מועצת המוזאונים מורכבת מ-21 חברים, המייצגים גופים ותחומים שונים. מוצע להגדיל את מספר אנשי המקצוע במועצה (מ-5 ל-7 חברים) ולהקטין את מספר עובדי המדינה במועצה (מ-6 ל-4 חברים).

תיקון סעיף 11

מוצע להאריך את תקופת כהונת המועצה משלוש שנים לארבע שנים כפי שמקובל בתחומים אחרים.

הוספת סעיף 11א- פקיעת כהונה והשעיה מכהונה

מוצע לפרט את הנסיבות בהן תפקע כהונה של חבר מועצה או נסיבות בהן חבר מועצה יושעה מתפקידו.

הוספת סעיף 11ב- היעדר ניגוד עניינים

מוצע לקבוע הוראות בעניין ניגוד עניינים בין תפקידו של חבר מועצה לבין עניין אישי שלו או תפקיד אחר שלו.

תיקון סעיף 13

מוצע להשלים ולפרט בחוק את תפקידי מועצת המוזאונים ובכלל זה להמליץ לשר הממונה בדבר הכרה והסרת הכרה ממוזאון מוכר. כפי שצוין בדברי ההסבר לסעיף 2א לעיל יובהר כי גם לעניין זה - אין המדובר בתיקון מהותי, אלא שיקוף של המצב הקיים, ואין בהצעה זו כדי לפגוע בהחלטות שהתקבלו בעבר בעניין זה.

1. **השפעת החוק המוצע על הדין הקיים**

תיקון חוק המוזאונים, התשמ"ג-1983

1. **השפעת החוק המוצע על תקציב המדינה**

לתיקון המוצע אין השפעה על תקציב המדינה

1. **השפעה על זכויות הילד**

לתיקון המוצע אין השפעה על זכויות הילד

1. **השפעת החוק המוצע בהיבט המינהלי**

נקבע הסדר להארכת כהונת חברי מועצה לארבע שנים (במקום שלוש שנים) והוראות בעניין ניגוד עניינים.

1. **להלן נוסח החוק המוצע**

**הצעת חוק מטעם הממשלה:**

**הצעת חוק המוזאונים (תיקון מס' 2), התשע"ד-2014**

**תיקון שם החוק והמונח "מוזיאון"**

1. בחוק המוזיאונים, התשמ"ג-1983 [[1]](#footnote-1) (להלן – החוק העיקרי) –
	1. בשם החוק העיקרי, במקום "המוזיאונים" יבוא "המוזאונים";
	2. בכל מקום בחוק העיקרי, במקום "מוזיאון" יבוא "מוזאון", ובמקום "מוזיאונים" יבוא "מוזאונים".

**תיקון סעיף 1**

1. בסעיף 1 לחוק העיקרי, במקום הגדרת "מוזיאון" יבוא:

*"מוזאון"* – מוסד הפועל שלא למטרות רווח, שברשותו אוסף מוצגים שהינם בעלי ערך תרבותי, הפועל לשימורו, הרחבתו, חשיפתו ומחקרו של האוסף, ומציג באופן קבוע, במקום פיזי, את האוסף או חלק ממנו לציבור, למטרות חינוך, לימוד ועינוג; לעניין זה - "אוסף מוצגים" – מוצגים מוחשיים, פיזיים או שאינם פיזיים, ובלבד שהאוסף יכלול מוצגים בעלי נוכחות פיזית;

*"מוסד הפועל שלא למטרות רווח"* – עמותה, חברה לתועלת הציבור, רשות מקומית או תאגיד שמטרתו העיקרית אינה עשיית רווחים, ואינו מכוון לחלוקת רווחים לחבריו או לבעליו, לפי הענין;

**הוספת סעיף 2א**

1. אחרי סעיף 2 לחוק העיקרי, יבוא:

"ביטול הכרזה על מוזאון מוכר

2א. (א) השר רשאי, לאחר התייעצות במועצה, ולאחר שניתנה למוזאון המוכר הזדמנות להשמיע את עמדתו, לבטל הכרזה על מוזאון מוכר, בהתקיים אחד מאלה:

1. חדל להתקיים במוזאון המוכר, תנאי מהתנאים להכרה בו, כאמור בסעיף 2(ב);
2. המוזאון המוכר הפר חובה המוטלת עליו לפי חוק זה .

 (ב) ביטול הכרזה לפי סעיף זה יפורסם ברשומות."

**תיקון סעיף 3**

1. בסעיף 3(3) לחוק העיקרי המילים: "וכללי אתיקה"- יימחקו.

אחרי סעיף 3(3) יבוא: "(3א) כללי אתיקה לגורמים הפועלים במוזאון, מייעצים לו או קשורים עימו, לרבות עובדי המוזאון, נושאי משרה, חברי ועדה מייעצת, המייעצת להנהלת המוזאון או לעובדיו וקרוביהם".

**תיקון סעיף 7**

5. בסעיף 7(א) לחוק העיקרי, במקום "למשמורתה של המדינה או למשמורתו של מוזאון מוכר שיקבע בית המשפט" יבוא "למשמורתה של המדינה, למשמורתו של מוזאון מוכר שיקבע בית המשפט או למשמורתו של אדם שיקבע בית המשפט".

**תיקון סעיף 8**

1. (א) בסעיף קטן (א) במקום המילה "מוזיאון" יבוא "מוזאון מוכר" והסיפא המתחילה במלים "אלא בציון" תמחק;

(ב) סעיף קטן (ב) יימחק;

(ג) בסעיף קטן (ג) במקום המילה "מוזיאון" יבוא "מוזאון מוכר".

**תיקון סעיף 9**

1. בסעיף 9 במקום המילה "מוזיאון" יבוא "מוזאון מוכר" , והמלים "ולא הוספה בו המלה "פרטי" – יימחקו.

**תיקון סעיף 10**

8. בסעיף 10 לחוק העיקרי:

(א) בסעיף קטן (א) , במקום "ששה עובדי המדינה" יבוא "ארבעה עובדי המדינה", ובמקום "חמישה אנשי מקצוע בתחום המוזיאונים" יבוא "שבעה אנשי מקצוע בתחום המוזאונים";

(ב) בסעיף קטן (ב), בסופו יבוא "שהם אנשי המקצוע מתחום המוזאונים או אנשי ציבור."

**תיקון סעיף 11**

9. בסעיף 11 לחוק העיקרי –

(א) בסעיף משנה (א) במקום "שלוש" יבוא "ארבע";

(ב) בסעיף משנה (ב) במקום "שני עובדי המדינה" יבוא "עובד מדינה אחד", ובמקום "איש מקצוע אחד" יבוא "שני אנשי מקצוע".

(ג) בסעיף קטן (ג) בסופו יבוא "אם שוכנעו שאינו ממלא את תפקידו כראוי".

**הוספת סעיף 11א ו-11ב**

10. אחרי סעיף 11 לחוק העיקרי, יבוא:

**"פקיעת כהונה והשעיה מכהונה"**

11א (א) חבר המועצה יחדל לכהן לפני תום תקופת כהונתו באחת מאלה:

(1) התפטר במסירת כתב התפטרות לשר;

(2) הורשע בעבירה שמפאת מהותה, חומרתה או נסיבותיה אין הוא ראוי לשמש כחבר המועצה;

(3) חדל להיות עובד המשרד הממשלתי או הגוף שאותו הוא מייצג במועצה;

(4) נתקיימה בו אחת הנסיבות הפוסלות אדם מהיות חבר המועצה.

(ב) הוגש כתב אישום נגד חבר המועצה בשל עבירה שמפאת מהותה, חומרתה או נסיבותיה אין הוא ראוי לשמש כחבר המועצה, רשאי השר להשעותו מכהונתו עד לסיום ההליך בעניינו, ולמנות לו ממלא מקום למשך תקופת ההשעיה, לפי הוראות סעיף 10."

**ניגוד עניינים**

11ב (א) חבר המועצה יימנע מהשתתפות בדיון ומהצבעה בישיבות, אם הנושא הנדון עלול לגרום לו להימצא, במישרין או בעקיפין, במצב של ניגוד ענינים בין תפקידו לבין ענין אישי שלו או לבין תפקיד אחר שלו; חבר מועצה לא יטפל במסגרת תפקידו בנושא העלול לגרום לו להימצא במצב כאמור גם מחוץ לישיבות.

 (ב) התברר לחבר מועצה כי נושא הנדון בישיבה או המטופל על ידיו עלול לגרום לו להימצא במצב של ניגוד ענינים כאמור בסעיף קטן (א), יודיע על כך ליושב ראש המועצה.

 (ג) לענין סעיף זה, אחת היא אם מילוי התפקיד האחר הוא בתמורה או שלא בתמורה.

 (ד) בסעיף זה –

 "ענין אישי" – לרבות ענין אישי של קרובו או ענין של גוף שחבר או קרובו מנהלים או עובדים אחראים בו, או ענין של גוף שיש לכל אחד מהם חלק בהון המניות שלו, בזכות לקבל רווחים, בזכות למנות מנהל או בזכות ההצבעה;

 "קרוב" – בן זוג, הורה, בן, בת ובני זוגם, אח או אחות וילדיהם, גיס, גיסה, דוד, דודה, חותן, חותנת, חם, חמות, חתן, כלה, נכד או נכדה, לרבות חורג או מאומץ, וכן אדם אחר הסמוך על שולחנו של חבר.

**תיקון סעיף 13**

11. בסעיף 13 לחוק העיקרי –

 (1) אחרי פיסקה (1)(א) יבוא:

"(א1) בדבר הכרזה וביטול הכרזה על מוזאון מוכר, לפי סעיפים 2 ו-2א";

(2) אחרי פיסקה (3) יבוא:

"(4) למלא כל תפקיד שהוענק בחיקוק למועצה".

**תחילה**

12. תחילתם של סעיפים 7 ו - 8 בתום תקופת כהונתה של מועצת המוזאונים המכהנת ביום פרסום חוק זה.

**נספח מס' 4**

**פרויקטים בנושא שימור האוספים**

18.       (א)    התמיכה תינתן למוזאונים המסווגים בקבוצה ג' או ד' לפי סעיף 6 בעבור פרויקטים לשימור האוסף של המוזאון, או למוזאונים המסווגים בקבוצה א' או ב' לפי סעיף 6 בעבור פרויקטים לשימור האוסף של המוזאון שלא ניתן לבצעם במסגרת הפעילות השוטפת של מעבדות השימור של המוזאון, כמו גם עבור השתלמות מקצועית בתחום התמחותו של משמר או משמר בכיר בארץ או בחול.

             (ב)    בקשות לפרויקטים בנושא שימור אוספים ינוקדו על פי המשתנים שלהלן ועל פי המשקל היחסי של כל משתנה, כמפורט להלן:

                      (1)     מורכבות השימור והיקפו - 30%;

                      (2)     דחיפות השימור וחיוניותו - 30%;

                      (3)     חשיבות הפריטים המיועדים לשימור - 30%;

                      (4)     הערכה מקצועית כללית של הפרויקט - 10%.

(ג)  השתלמות מקצועית בתחום התמחותו של משמר או משמר בכיר בארץ או בחול תנוקד כמפורט להלן:

1. חיוניות וחשיבות תחום ההתמחות המבוקש - 50%
2. מוניטין המוסד בו תתקיים ההשתלמות – 40%
3. הערכה מקצועית כללית -  10%
1. ס"ח התשמ"ג, עמ' 113; התשס"ט, עמ' 299. [↑](#footnote-ref-1)